Nariadenie Komisie č. 2237/91
z 26. júla 1991,
ktorým sa mení nariadenie (EHS) č. 2930/81 o dodatočných ustanoveniach pri používaní stupnice spoločenstva pri klasifikácii jatočných trupov dospelého hovädzieho dobytka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1208/81 z 28. apríla 1981, ktorým sa určuje stupnica spoločenstva pri klasifikácii jatočných trupov dospelého hovädzieho dobytka [1], ktoré bolo naposledy zmenené a doplnené nariadením (EHS) č. 1026/91 [2], a najmä na prvý odsek článku 6 uvedeného nariadenia,
keďže nariadenie (EHS) č. 1026/91 dopĺňa zoznam tried stavby jatočných trupov dospelých kusov hovädzieho dobytka tým, že k nemu pridáva triedu S; keďže príloha k nariadeniu Komisie (EHS) č. 2930/81 z 12. októbra 1981 o dodatočných ustanoveniach pri používaní stupnice spoločenstva pre klasifikácii jatočných trupov dospelých kusov hovädzieho dobytka [3] by sa mala zodpovedajúco upraviť;
keďže opatrenia tohto nariadenia sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Časť 1 (Stavba) prílohy nariadenia (EHS) č. 2930/81 sa týmto nahrádza touto prílohou.
Článok 2
Toto nariadenie nadobudne účinnosť tretím dňom od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a bude sa priamo uplatňovať vo všetkých členských štátoch.
V Bruseli 26. júla 1991